
1 LAVRTAT VORTOJ 








Dediĉita al Paulo Silas 
La literoj 
formis silabojn 
la silaboj 
konstruis vortojn 
la vortoj 
komponis versojn 
la versoj 
naskis poemojn 
la poemoj 
plenigis paĝojn 
la paĝoj 
produktis kajerojn 
revuojn librojn 
elektronikajn retejojn 
en kiuj 
la skribitaj vortoj 
dancis kune 
por diri al ĉiuj 
vian doloron 
vian koleron 
por esprimi la mondon 
tra viaj okuloj 
por rakonti la trajnon 
de viaj pensoj. 
Ili vojaĝis 
de leganto al alia 
por disvastigi 
ĈIUN EMOCION 
kiu eskapis 
el vi. 
Ili kuradis 


la 29-a jaro  http://www.elerno.cn/penseo/penlisto.htm 


= Lo 


portante tra l' landoj 
ĉiun senton 
de sia patro. 

Kaj la vortoj multiĝis 
skribataj senĉese 

de l' fekundaj fingroj 
de viaj manoj 

kiuj 

neniam lacaj 

faris kaj diris 
produktis kaj naskis 
disŝutis la fruktojn 

de via pensado 

kaj dissemis ĉirkaŭen 
viajn filojn: 

la vortojn spontanajn 
de viaj poemoj. 

Vi verkis 

kaj verkadis 

kaj pluaj vortoj 
atendis naskiĝi. 

Sed nun 

abrupte 

ĈIO Interrompiĝas 

kaj finiĝas. 

Kial? 

La vortoj jam skribitaj 
atendis la naskiĝon 

de siaj fratoj 

atendis ankoraŭan paroladon 
de sia patro 

por daŭri doni voĉon 
al vi 

kune kun la novaj. 
Kontraŭe 

la halto subita 


disverŝas la nokton 

kaj estingas la fajron. 
Kaj nun 

la orfaj vortoj 

krias en la frosto 

kiu ilin premegas 

krias al la aero 

kiu ilin sufokas 

krias al siaj fratoj 

kiuj neniam naskiĝis 
krias al sia patro 

kiu ne plu estas. 

La vortoj de l' poemoj 
restintaj sen sia kreinto 
malesperas kaj ne komprenas 
kial. 


PRINTEMPO 


Printempo. 

La suno pentras 

la longajn striojn de l' ĉielarko 
el delikataj farboj 

per penikoj 

el akvo. 

La friska aero 

postpluva 

rekolorigas la herbon kaj la florojn 
de l' ĝardenoj 

per koloroj 

pli intensaj kaj feliĉaj. 

La papilioj 

demandas sin 

kun batantaj aloj 

kial tiuj brilaj petaloj 

tiel similaj 

al ili 

ne flugas. 

Kaj dume 

ili riĉigas l' aeron ĉirkaŭan 
per vivaj 

dancantaj koloroj. 

Estas nia tasko 


kapabli ilin rimarki. 


penseo 


Maria Nazarĉ Laroca (Brazilo) 


ĝonNenon al nado 


Mi estas ĉi tie, kara filino! Cu vi ne vidas min? 





Mi vekiĝas lume el la sino de l' montaro, 


kaj miaj kreitaĵoj vin salutas verdbrakume. 


Miaj okuloj ridetas al vi el ĉiu folio de l' arboj, 
humilaj majestoj, kiuj ame vin kontemplas, 


dum la floroj sonĝas en simfonio el parfumoj. 


Mi estas la bunta gajeco de l' birdoj kaj 
papilioj, 

la forto de l' akvofaloj, la saĝeco de l' ŝtonoj, 

la kvieteco de l' lagoj, la brua persistado de I' 
riVeroj. 

Silento estas mia mistero, kiu nun gastigas 


vian koron. 





Juiz de Fora, 19/02/2018. 


Hans-Georg Kaiser (Germanujo) 





Se verkisto vorte pavas, 


liaj vortoj ne tre gravas. 
Cu, se vortoj sencon havas, 


tiuj vortoj ĉiam ravas? 


Kio gravas, kiu pavas, 
kio homojn vere ravas? 
Pluajn dubojn mi eĉ havas. 


Eble ĉiu homo gravas. 


Eble gravas la atomoj, 

tiom, kiom ni, la homoj. 
Eble ĉiu stelo gravas, 


eĉ se ĝI ne sencon havas. 


Kio plu je vero gravas, 
se la parolanto pavas? 
Se VI pavas, ĈU VI gravas, 


ĉar pavuloj ĉiam pravas? 


Kaj se homo mem decidas, 
ĉu li plu gravecon fidas? 
Ĉu la mondo tuj pereus, 


se la hom' gravulojn neus? 


Certe gravas kre-pasio 
pli ol vanta mondkonscio. 
Kaj homara harmonio 


li ol nur laborpasio. 


Wally du Temple (Kanado) 


Forst Ura 


Pri la urba fiziko de glaciglitoj, 





Pro degelo forglitos Londono ŝajne 

Mahattan, Mumbai, Pacifikaj insuloj kiu ajn 

Ili forglitos maren post diskreviĝo de 
polusglaĉeroj 

Kiam montsupraj glaĉeroj 1ĝas glaciriveroj 

Pro aŭtoj, aviadiloj, industrioj, polucioj, avidaj 
homoj, kaj egooj 

Forglitos glacio kaj loĝkvartaloj de Islando. 

Degelos, kaj forglitos la glaciejoj de 
Groenlando 

Ĝis avko inundas nazotruojn niajn, 

Kiam digoj, kaj domfostoj ne pli utilos. 

Teruloj sen tero naĝos kiel fiŝoj 

Inter la rubaj flosaĵoj de dronantaj metropoloj. 

Forglitos Ateno, Rangoon, Vankuvero 

Ĉielskrapuloj pinte restos kiel hompostsignoj 

Sen vivaj kaj kadukaj kiel la detruita regno de 


Ozymandias 


penseo 


Ĝis nenio plia restas kaj ĉirkaŭe 

Nur la blua maro etendiĝas ĝis la horizonto. 
Sube restos fabelaj rakontoj de iamo 

Kiel imagoj pri Atlantido subakviĝinta 
Literaturo, arkitekturo, belarto, ĉu vere estis? 
Ĉu io leviĝos denove kiel feto el la fekunda 


utero de la maro? 


INTERNACIA ESPERANTA LITERATURA 
KONKURSO “HRISTO GOROV - HRIMA” 


Hristo Gorov — Hrima estis unu el la plej elstaraj bulgaraj 
esperantistoj, talenta Esperanta verkisto, poeto, tradukisto kaj 
publicisto. Bulgara Esperanto-Asocio anoncas Internacian 


Esperantan Literaturan Konkurson. En la konkurso povos 





partopreni geesperantistoj el ĉiuj landoj. 


La konkurso estos por rakonto kaj eseo. 


Ciu aŭtoro rajtas partopreni per unu rakonto aŭ per unu 


eseo, originale verkitaj en Esperanto. 


La rakontoj kaj la eseoj estu ĝis 4-paĝaj, komputile 


kompostitaj. 
La konkurso ne havas apartan temon. 


La gajnintoj ricevos valorajn premiojn. 


Bonvolu sendi viajn kontribuojn ĝis la 30-a 


de septembro 2018 al adreso: e-mail: modestCabv, bg aŭ per 


la poŝto al adreso: Georgi Mihalkov, Sofio - 1229, 


“Vrabnica” 1, bl. 529 yh. A et. 9 ap. 33, Bulgario 





Chang Jian (708-?) 


Dediĉe al la posta korto 
de la templo Poshan 
Matene la antikvan templon mi vizitas, 
Krepuska suno super arboj montaj brilas. 
Al izolejo la sinua pad” sin gvidas, 
Kabanojn bonzajn pompaj plantoj jen 
desfilas. 
Al folaj birdoj plaĉas hela sunradio, 
Ĉe l” ombra lago homo pacas en la zeno. 
Silentas ĉiuj elementoj de l' medio, 
Nur kultaj sonoriloj sonas en refreno. 


elĉinigis 


Minosun (Ĉinujo) 


= Leo 


Mori (Usono) 





Pro krimoj de 
malsatuloj 
respondecas 
ŝtatuloj. 

2 kok 
Politikistoj 
samkiel ŝtelistoj 
plibone ĉion 

performas 
kiam popolanoj 
dormas. 

26 kok 
Ju pli silenta 
via menso 
des pli granda 
via potenco. 

2 kok 
Memfida, 
silenta 
kaj nobla persono 
estas potenca kvazaŭ 

leono. 

2 kk 
Homo 
kun la plej baza 
homa kulturo 
ne vivas kiel 
vulpo, lupo, 

vulturo. 

2 kk 
Tio, kio diferencigas 
leonon disde vulpo, 
lupo..... 
kaj hieno 
estas grandioza, 
potenca sinteno. 


kok 


Nek trono 

nek fanfarono 
necesas por ke leono 
estu leono 
kontraŭe al etmensa 
malgrandanima 
persono. 
ekk 
Homo 
pro ĵaluzo kaj envio 
povas esti danĝera 
kiel skorpio. 
ekk 
Amikeco ne eblas 
kun vulpo ruza 
kaj homo ĵaluza. 
kok ek 
Diktatoro 
estas kiel hieno 
sur la trono de 
leono. 
ok ek 
Se vi havas almenaŭ 
unu amikon 
kiu fidele helpas vin 
en l' tempo de bezono 
vI ja estas feliĉa 
persono. 
kokoj 
Tie, kie bataloj 
de malriĉa, 
malfeliĉa persono 
estas nur lia 
persona batalo 
ONI VIVAS 
laŭ l' leĝo de ĝangalo. 
kok ek 
Por esti Homo 
ne sufiĉas nomo 
homo devas agi 
kiel homo. 
kok ek 
Skorpio 
pli bonas ol tiu 


kiu pikas kaj murdas 

penseo 


en la nome de Dio. 
26 kk 
Homo, kiu kredas 
fanatike 
je sia religio 
aŭ ideologio 
estas preta piki 
blinde, 
samkiel skorpio. 
kk ok 
Amo estas 
la tuta religio 
de Dio. 
25 kok 
Por vIVI vian VIVON 
senkonflikte, 
feliĉe 
amu ĉiun homon 
senkondiĉe. 
25 kok 
Ne nur en prizono 
homo estas 
mallibera persono. 
2 kk 
Homo 
kiu ja devas 
labori 
ĝismorte 
por iom da pano 
estas Ja mallibera 
homarano. 
25 kok 
Bona poemo 
estas tiu 
kiu bongustas 
kiel dolĉa pomo. 
2 kok 
Animaloj 
en ĝangalo 
estas pli liberaj 
ol homoj 
en nia bela kapitalo. 


kok 


Bona persono 


sur alta posteno 
aŭ kun multe da mono 
ĉiam kondutas 
kiel afabla, 
modesta persono. 
2 kk 
La plej afabla, 
nobla persono 
estas tiu, kiu fordonas 
la lastan groŝon en sia 
poŝo. 
2 kok 
La mondo plenas 
je kanibaloj 
kiuj troviĝas 
interalie 
en dancohaloj. 
2 kk 
Tiuj, kiuj murdas, 
torturas, 
ekspluatas 
kaj suferigas homojn 
nome de Dio 


estas pli abomenindaj 

ol skorpio. 
okok 

Tiu, kiu regas 

nome de Dio 

estas fripono 

kaj tion kredas 

stulta persono. 
okok 

Riĉa 

potenca 

kaj orgojla homo 

memorigas min 

pri putra terpomo. 
okok 

Infero 

estas tie, kie laboruloj 

vivas en Mizero. 
okok 

Riĉulo 

justa 

modesta 

kaj afabla 

estas bela kaj kara 


sed rara. 


penseo 


ekk 


Politikisto kolera 
estas la plej danĝera. 
okok 
Saĝaj generaloj 
faras ĉion eblan 
kontraŭ ekbatalo. 
okok 
Amoplena koro 
la plej valora 
trezoro. 
okok 
Pri grava afero 
decidu per kapo racia 
ne per koro emocia. 
okok 
Veneno 
kaj kolero 
danĝeras por 


via koro. 





£ 


kie sidanta restas mia volo? 


PAPOS NASCENTES (Brazilo) 


fle renkonto 


1a penso troa 


sendorma malkonstanta maldiligenta 
turbinata frenezega distriĝema 


ĉu mia poemo perdas forton” 





kiu problemo min zumtedadas? 
sidanta medite mi min demandas 
mia sento senbrida 


pri tiu malkomforto kiu senco? 


Hmo ver 


Flamo Mi Estas 


cetero nur iluzia limo 


mia Sveninta volo 


sendorma, mia penso pepas pepas pepegas 
malkonstanta, mia sento silentas 


maldiligenta, dormetas mia volo 


turbinata, mia penso diskuregas cerba fikcio 
frenezega, mia sento ridegas 
distriĝema, lamas mia volo malekzistas limo landlimo 
por flugo naĝo en cerboj 
mia penso uzino de poemoj? birdaj fiŝaj 


mia sento remaĉas kiujn problemojn? 


[89 


Takashi Ito (Japanujo) 

senlime plia efiko 
kora komuniko 


interlingvas 


homflugo naĝo ĉu dependas de 
aĝo? 
onin liberas homa fantazio: 


enkore jen realo de Poezio. 





trista lunlumo ... 
verda musko formanĝas 


senliman tempon 


aŭtuna tago ... 
nia ĝuo aŭskulti 


latuno-bandon 


fabriko fumas ... 
Jen, transe de la eĝo 


aŭtuna luno 


ruĝaj folioj ... 
mia volo sidiĝi 


sur laga benko 


aŭtuna pado ... 
Jen leviĝanta suno 


fermi okulojn 


Ivaniĉka Maĝarova (Bulgario) 


Unu steleto 
estingiĝis en la ĉiel”. 
Pardonpetis mi. 

cu 


Arĝentspegulo 


penseo 


vian vizaĝon strekas. 
Kandel' finbrulas. 

Z 
Sur tombo rozo — 
spirado pro la amo. 
Dolor” en l'anim”. 

Se 
Paro sur bordo. 


Varma sablo. Amo kaj... 


Laroj rondflugas. 


Zhuangzi (369-286 a.K) 


on 





ĈAPITRO DEKTRIA 





$13-01 


La Taŭo de la ĉielo konstante moviĝas, tiel ke 


ĉiuj estaĵoj en la mondo ekzistiĝas. La Taŭo de la 
suvereno konstante funkcias, tiel ke ĉiuj homoj en la 
mondo kolektiĝas sub li. La Taŭo de la saĝulo 
konstante manifestiĝas, tiel ke ĉiuj homoj sin 
submetas al li. Tiu, kiu scias la Taŭon de la ĉielo, 
plene komprenas la doktrinojn de la saĝuloj kaj 
komplete kaptas la virtojn de la reĝoj kaj imperiestroj, 
agas spontanee el si mem, silente kaj trankvile. 
Lasante ĉiujn estaĵojn en la mondo nature kreskadi, li 
tenas sian menson ĉiam en kvieteco kaj senzorgeco. 
La saĝulo tenas sian menskvietecon ne pro tio, ke la 
kvieteco estas bona por li kaj sekve li tenas kvieta sian 
menson, sed nur tial, ke nenio en la mondo povas ĝeni 
lian mensan kvietecon. Kiam la akvo estas kvieta, ĝi 
povas reflekti la barbon kaj la brovojn, kaj ĝia supraĵo 
povas servi kiel nivelilo de la majstra ĉarpentisto. Se 


la akvo povas esti tiel kvieta kaj klara, eĉ pli tia devas 

esti la homa spirito! La kvieta menso de la saĝulo 
estas spegulo, kiu reflektas la ĉielon kaj la teron, 
spegulo, kiu reflektas ĉion en la mondo. 

La malpleno, la kvieteco, la indiferenteco kaj la 
senagado estas la niveliloj de la harmonio de la ĉielo 
kaj la tero, kaj ankaŭ la plej altaj kriterioj de la Taŭo 
kaj la virto. Tial la imperiestroj, la reĝoj kaj la saĝuloj 
trovas en ili ripozon. Kiam ili estas en ripozo, ili estas 
malplenaj; kiam ili estas malplenaj, 1li estas plenaj; 
kiam ili estas plenaj, ili estas en perfekta konformiĝo 
al la naturo. Kiam ili estas malplenaj, 1li estas kvietaj; 
kiam ili estas kvietaj, ili povas fari ion ajn; kiam ili 
povas fari ion, ili povas atingi ion. Kiam ili estas 
kvietaj, ii estas en senagado; kiam ili estas en 
senagado, la regnoficistoj konscience plenumas ĉiu 
sian funkcion. Kiam ili estas en senagado, ilia koro 
estas en facileco. Tiuj, kiuj havas facilan koron, estas 
hberaj de zorgoj kaj maltrankvilo, kaj sekve ĝuos 
longan vivon. 

La malpleno, la kvieteco, la indiferenteco kaj la 
senagado konsistigas la principon de ĉiuj estaĵoj de la 
mondo. Tiuj, kiuj komprenas tion kaj tenas la tronon, 
povas fariĝi tiaj, kia estis la suvereno Yao. Tiuj, kiuj 
komprenas tion kaj servas kiel ministroj povas fariĝi 
tiaj, kiaj estis la ministroj sub la suvereno Shun. Teni 
tiun ĉi principon en alta pozicio estas la virto por la 
imperiestroj kaj la reĝoj; teni tiun ĉi principon en 
malalta pozicio estas la vivmaniero por la ermitaj 
saĝuloj kaj la senkronaj reĝoj. Tiuj, kiuj, tenante la 
principon, eksiĝas el sia posteno kaj vojaĝas ĉie en la 
lando, povas ĝui la respekton de la ermitoj; tiuj, kiuj, 
tenante la principon, regas super la mondo, povas 
distingiĝi per siaj meritoj kaj unuigi la landon. Esti 
kvieta signifas esti saĝulo; esti agema signifas esti 
reĝo. Sekvi la senagadon egalas esti respektata; esti 
simpla kaj pura egalas atingi la perfektan bonon en la 
mondo. 

La klara kompreno de la virto de la ĉielo kaj la 
tero estas nomata “la plej fundamenta principo”, kiu 
signifas “harmonion kun la naturo”. Efektivigi 
egalecon kaj akordiĝi kun la mondo estas harmoniiĝi 
kun la homoj. Harmoniiĝi kun la homoj estas nomata 
la “homa ĝojo”; harmonuĝi kun la naturo estas 


nomata la “ĉiela ĝojo”. 


penseo 


Zhuangzi diris: 

“Ho, mia Majstro! Ho, mia Majstro! Vi 
intermiksas ĉiujn estaĵojn en la mondo, sed ne el la 
justeco; vi donas eternajn favorojn, sed ne el la 
humaneco; vi estas pli aĝa ol la praa antikveco, sed vi 
ne estas maljuna; vi kovras la ĉielon, subtenas la teron 
kaj skulptas ĉiujn formojn, sed vi montras nenian 
lertecon. Tio estas nomata la ĉiela ĝojo. 

“Dal, kiel estas dirite, “Tiu, kiu komprenas la 
ĉielan ĝojon, sekvas la naturon dum sia vivo, ŝanĝiĝas 
kun ĉio en la mondo ĉe sia morto, dividas la virton de 
la jino en sia kvieteco kaj dividas la movadon de la 
jango dum sia agado.” Tial tiu, kiu komprenas la 
ĉielan ĝojon, suferas nek plendojn de la ĉielo, nek 
mallaŭdojn de la homoj; li ne implikiĝas en mondecaj 
aferoj, nek fariĝas la objekto de riproĉoj de fantomoj 
kaj spiritoj. 

“Dial oni diras ankaŭ: “Kiam li moviĝas, li estas 
kiel ĉiela korpo; kiam li kvietas, li estas kiel la tero 
mem. Kiam lia menso absorbiĝas en la Unu, li fariĝos 
la reĝo super la mondo. Lia fizika formo ne suferos 
malsanon kaj lia spirito ne laciĝos. Kiam lia menso 
absorbiĝas en la Unu, ĉiuj homoj en la mondo 
submetiĝos al li. Tio signifas, ke li etendas sian 
malplenecon kaj kvietecon al la ĉielo kaj la tero, al 
ĉiuj estaĵoj en la mondo. Tio estas nomata la ĉiela 
ĝojo. La ĉiela ĝojo enkorpigas la menson de la saĝulo, 
menson, per kiu li nutras la mondon.” 

La virto de la imperiestroj kaj la reĝoj prenas la 
ĉielon kaj la teron kiel sian radikon, la moralon kiel 
sian trunkon kaj senagadon kiel sian normon. Dank al 
la senagado la imperiestroj kaj la reĝoj regas super la 
mondo kaj havas sian senokupan tempon. Agadante la 
suverenoj kaj la ministroj ŝarĝis sin per mondecaj 
aferoj kaj ne havas sufiĉan tempon. Tial la senagado 
estis honorata en la antikveco. Se la suvereno sekvas 
la senagadon kaj ankaŭ la ministroj sekvas la 
senagadon, la ministroj dividas la saman virton kun la 
suvereno. Dividante la virton kun la suvereno, la 
ministroj plenumas siajn devojn ne kiel ministroj. Se 
la ministroj estas en agado kaj ankaŭ la suvereno estas 
en agado, la suvereno dividas la virton kun la 
ministroj. Dividante la virton kun la ministroj, la 


suvereno plenumas sian devon ne kiel suvereno. La 

suvereno devas sekvi la senagadon por regi super la 
mondo; la ministroj devas esti en agado por servi la 
suverenon. Tio estas eterna principo. 

Tial tiuj, kiuj regis super la mondo en la 
antikveco, ne uzis sian inteligenton eĉ se ili posedis 
ĉion-ampleksan sciadon; 1l1 ne parolis eĉ se 1li havis 
grandan konvinkan elokventecon; ili ne mem sin 
okupis je aferoj eĉ se iliaj kapabloj superis tiujn de 
ĉiuj, kiuj vivis en la mondo. 

La ĉielo donas nenian naskon, kaj tamen Ĉiuj 
estaĵoj en la mondo estiĝis el ĝi; la tero ne intencas 
kreskigi, kaj tamen ĉiuj estaĵoj en la mondo estas 
nutrataj de ĝi; la reĝo faras neniajn agojn, kaj tamen la 
mondo estas bone regata de li. Tial oni diras: “Nenio 
estas pli mistera, ol la ĉielo; nenio estas pli fekunda, ol 
la tero; kaj neniu estas pli granda, ol la reĝo.” Kaj tial 
oni diras ankaŭ: “La virto de la imperiestroj kaj la 
reĝoj rivalas kun la ĉielo kaj la tero.” Tio estas la 
ĝusta maniero jungi la ĉielon kaj la teron, subigi al si 
ĉiujn estaĵojn en la mondo kaj regi super la popolo. 

La Taŭo kaj la virto ekestis jam en la tempo 
nememorebla, dum la humaneco kaj la justeco estis 
praktikataj en la tempo multe pli malfrua. La esenco 
de la politiko venas el la manoj de la reĝo, dum la 
detaloj venas de la ministroj. Uzi armilojn estas la 
akcesora formo de la virto; rekompenci kaj puni estas 
la akcesora formo de la edifo; praktiki ritojn kaj 
leĝojn estas la akcesora formo de la regado; aŭskulti 
la muzikon de sonoriloj kaj tamburoj kaj rigardi la 
ornamaĵojn el plumoj kaj pelto estas la akcesora 
formo de la ĝojo; la ploro kaj la funebro estas la 
akcesora formo de la malĝojo. Tiuj ĉi kvin akcesoraj 
formoj, por esti efikaj, postulas la partoprenon de la 
menso kaj la spirito. Tiuj ĉi kvin akcesoraj formoj 
ekzistas jam de la antikava tempo, sed ili ne estas 
rigardataj kiel esencaj. 

La reĝo iras antaŭe kaj la ministroj lin sekvas; la 
patro iras antaŭe kaj la filo lin sekvas; la pli aĝa frato 
iras antaŭe kaj la pli juna lin sekvas; la pliaĝulo iras 
antaŭe kaj la plijunulo lin sekvas; la edzo iras antaŭe 
kaj la edzino lin sekvas. La distingo pri la rango kaj la 
antaŭec-rajto similas la pozicion de la ĉielo kaj la tero, 
kaj la saĝulo prenas ĝin kiel la modelon. La ĉielo estas 


alta supre kaj la tero estas malalta sube — tio estas 


penseo 


antaŭdestinita pozicio. Printempo kaj somero iras 
antaŭe kaj aŭtuno kaj vintro ilin sekvas — tio estas 
sinsekva ordo de la kvar sezonoj. La transformiĝo kaj 
la evoluo de la estaĵoj en la mondo havas siajn 
distingajn signojn; iliaj kresko kaj malkresko estas nur 
fazoj de ŝanĝado. Se la ĉielo kaj la tero, kiuj estas la 
plej sanktaj, havas sian distingon pri rango kaj ordo, 
des pli havas tian distingon la maniero de la homa 
vivo! La sangparencaj rilatoj estas honorataj en la 
pratempaj temploj; la altrangeco estas honorata en la 
kortego; la pliaĝeco estas honorata en la najbaraĵo; la 
saĝeco estas honorata en la kondukado de aferoj — 
ĈIO ĈI tio estas la ordo en la Taŭo. Tiu, kiu parolas pri 
la Taŭo sen mencii ĝian ordon, ne sekvas la Taŭon en 
ties vera senco. 

Tial en la antikveco tiuj, kiuj komprenigis sin pri 
la Taŭo, penis ekkompreni unue la ĉielon, poste la 
Taŭon kaj la virton, pli poste la humanecon kaj la 
justecon, kaj pli poste la personajn devojn kaj 
respondecojn, kaj pli poste la formojn kaj nomojn, kaj 
pli poste la nomumadon laŭ kompetenteco, kaj poste 
la observadon, kaj poste la distingon inter la ĝusteco 
kaj la malĝusteco, kaj fine la rekompencon kaj la 
punon. Se la rekompencoj kaj la punoj estis bone 
farataj, la saĝaj kaj la kompetentaj kaj la 
nekompetentaj trovis ĉiu al si konvenan lokon, la 
noblaj kaj malnoblaj kontente restis Ĉiu en sia propra 
pozicio, kaj tiamaniere la induloj kaj la neinduloj estis 
komisiitaj plenumi ĉiu sian funkcion en sia ofico. 
Estis necese distingi iliajn kapablojn kaj konsideri 
iliajn titolojn kaj poziciojn. Tio estis la ĝusta maniero 
servi la regon, nutri la popolon, regi la mondon kaj 
kulturi sin mem. Ĉar neniaj artifikoj kaj intrigoj estis 
uzataj, estis tute nature, ke oni vivis laŭ sia naturo. Tio 
estis nomata “granda paco”, la perfekteco de la 
regado. 

Tial estas skribite en antikva libro: “La objektoj 
havas sian formon kaj nomon.” La formo kaj la nomo 
estis menciitaj de antikvuloj, sed 1li estis metitaj ne sur 
la unuan lokon. Kiam la antikvuloj menciis formon 
kaj nomon, ili listiĝis en la kvina rango en la hierarkio 
de la Taŭo, kaj la rekompenco kaj la puno en la naŭa. 
Se la formo kaj la nomo estus menciitaj ĝuste en la 


komenco, oni ne komprenus ilian radikon; se la 

rekompenco kaj la puno estus menciitaj ĝuste en la 
komenco, oni ne komprenus ilian originon. Tiuj, kiuj 
parolas aŭ argumentas en la inversa ordo, estas regatoj 
de aliaj. Kiel do ili povus regi aliajn! Tiaj homoj scias 
nur la rimedojn de la regado, sed ne ĝian fundamentan 
manieron; ili povas servi la mondon, sed ne povas regi 
super la mondo. Ili estas nenio pli ol sofistoj, homoj 
kun tre limigita opinio. La ritoj, la leĝoj, la formoj kaj 
la nomoj ja estis menciitaj de la antikvuloj, sed ili 
estis uzataj por servi la reĝon, ne por regi super la 
popolo. 


elĉinigis 


Wang Chongtang 





(Ĉinujo) 


Ĉineske 


Vejdo (Ĉinujo) 


(fi Maksimoj 


el la rakontoj pri Afanti 








—laŭ ĉinesko Sopir-al-sudo“ 
Por vivpan' 
Afanti kun ŝnur” 
iris al bazaro por 
dunganton kun kora pur' 


kaj favoro nur. 


Li staris 

por taglaboro 

kaj rigardis ĉirkaŭen. 
Alvenis grandsinjoro 


kun ruza koro. 


Deklaris 
li malĝentile 
jen al laborseĉantoj: 


“Aŭskultu min trankvile 


= ĝo 


penseo 


kaj senbabile. 


Aĉetis 

mi je alta prez” 

keston da glasoj luksaj, 
kiu volas kun komplez” 


por buŝa enspez” 


dorsporti 

al mia domo. 

Mi donos tri maksimojn 
Je mia nobla nomo 


al li, sen mono. 


Neniu 

reagis jese, 

sed Afanti konsentis 
dorsporti ĝin promese 


kaj sinforgese. 


Afanti 

jen kun granda pen' 
dorsporti l” keston fine 
ĝis la riĉula ĝarden” 


de bela teren”. 


Li petis 

de la riĉulo 

tri plej altajn maksimojn 
Jen per sia postulo 


kun avid-brulo. 


“Aŭskultu 

laŭ via ŝato,” 

La riĉulo do diris: 
“La diron, ke malsato, 


ho, mia frato, 


ol sato, 

ne kredu ĝua.” 
“Bone!” diris Afanti, 
“Kio estas la dua? 


Jen mi senbrua!” 

“La diron 

ne kredu tute, 

ke piediri bonas 

pli ol rajdi ĝoj-lude, 


ne absolute!” 


“Pravege! 

Jen akceptas mi 

tiujn brilajn konsilojn! 
Kaj la tria opini' 


de l' saĝa radi' ?” 


Daŭrigis 

la riĉulo jen: 

“Tion neniel kredu, 
ke malsaĝas ne azen” 


,. 22 


pli ol vi en splen”. 


Aŭdinte 

tion kolere, 

Afanti lasis ŝnuron. 
Krak! La kesto libere 


falis sufere 


surteren. 

Afanti moke 
fingromontrante l' keston, 
Ja maksimis provoke 


kaj solid-roke: 


“La diron 

plene kredu ne, 

ke tiuj glasoj tute 
ne disrompiĝis ja tre 


en pecojn, ho ve!” 


Jadranka Miric (Serbujo) 


penseo 


Hundoj ĝojiĝas voste. 


Frosto ĝisoste. 


Malvarmas. 

Glaciĝis lago. 

Nuda branĉaro gajnis 
blankajn vestaĵojn.Tago 


je vintra ago. 





Skiado, 
glitveturado, 
ĵetado de neĝbuloj, 
nepra vintra ĝuado. 


Freŝa spirado. 


Naturaj 

bird” rendeuvoj 

por manĝeti.. Paneroj 
ĉe fontano. Blanka voj”. 


Aŭdiĝas pepoj. 


En aer' 

stele S$vebantaj 
neĝeroj. Neĝa kurten”. 
Homoj ĝoje kriantaj, 


kore ridantaj. 


“Sopir-al-sudo (ĉine: Yijiangnan): ĉina fiksforma 


poemo el kvin versoj de 35,77,5 silaboj laŭ rimaranĝo 


xa,xa,a (x=senrima). 










Pluvetas 
tutnokte. Poste 


neĝis. Blankiĝis ĉio. 

Lil 


y (Ĉinujo) 


— iamaĉdko Dekses-Silabo“ 





ui «a au dala “ĝaj 


Jam 


estingiĝis l” arda flam' 


11 


enkore 


de l' unua am”. 


Li 
vanuls sen mia sci” 
senkaŭze 


sen adiaŭ, fi! 


Sur 
lit ankoraŭ lia spur” 
videblas 


dum volupt-plezur”. 


Kis” 
lia sentiĝas jen ĝis 
nuntempe 


ankoraŭ sen mis'. 


Gu” 
brakuma ĉe rendevu” 
Ja restas 


en memoro plu. 


Kor' 
mia batas kun fervor” 
senĉese 


pro lasta amor”. 


Lud' 
lasciva sub lia trud” 
malvestis 


min en plena nud”. 


Kat- 
simile mi jen kun flat” 


obeis 


tre laŭ lia Sat”. 


En 
lit orgus ĝis maten' 
laŭplaĉe 


li kun la siren”. 


Dum 

gei$' en mia brakum' 
li tordis 


sin kun laŭta zum'. 


Post 
lud” li laciĝis ĝis ost” 
kaj dormis 


kvazaŭ ligna fost'. 


Sed 
ĉion mi mole per ced” 
akceptis 


ĝis mia graved'. 


Mal- 
fidelas kiel ŝakal” 
kruele 


l kun hont-vual'.. 


Ve, 
skandale ĝis apoge” 
li premas 
min ja al pere”. 
“Deskses-Silabo: ĉina fiksforma poemo el kvar versoj 


de 1, 7, 35 silaboj, laŭ rimaranĝo a,a,xa (x=senrima) 


Lao She (1899-1966) 


leap 


Ĉifoje mi vere vidis la stepon. 





Tiea ĉielo estas pli aminda ol en aliaj lokoj. La 
aero estas tiel freŝa kaj la ĉielo estas tiel 
serena, ke mi emas kanti kanton por esprimi 
mian plenan ĝojon en la koro. Sub la ĉielo 
etendiĝas verda vastaĵo de mil lioj, sed ne kun 
sovaĝeco. Ĉirkaŭe sin trovas montetoj. Verdaj 
estas ambaŭ ebenejo kaj montetoj. Aro da 
ŝafoj Jen suriras monteton jen malsupreniras 
de ĝi. Kien ajn la ŝafoj iras, ili ŝajne brodas 
grandajn blankajn florojn sur la senlima verda 


tapiŝo. 


= = 

La konturoj de la montetoj estas tiel mildaj kaj 
belaj, ke ili aspekte similas al ĉina pentraĵo 
plene tuĉita nur per verda koloro sen nigraj 
strekoj. Ĉie junverdo inundas kaj delikate 
fluas en nubojn. Tia pejzaĝo ne nur admirigas, 
sed ankaŭ komfortigas, tiel ke la vizitantoj 
emas stari longe por pririgardi ĉirkaŭen, kaj 
ankaŭ sidiĝi por reciti poemon pri mirinda 
beleco. En tiu ĉi pejzaĝo eĉ stalonoj kaj 
kelkfoje 
remaĉante la senliman plezuron de la stepo. 

La loko, 


Chenbartu-Flago“. Irinte cent kvindek liojn, la 


bovegoj staras senmove, Ŝajne 


kiun ni vizitis, estas la 
aŭto, per kiu ni veturis, atingis la cellokon. En 
la spaco de cent kvindek lioj etendiĝas nur 
herbejo, kaj se on1 veturas alian spacon de 
cent kvindek lioj, vidiĝas ankoraŭ herbejo. 
Estas facile kaj libere veturi peraŭte sur stepo. 
Se oni nur veturas en la ĝusta direkto, estas ne 
malbone iri tien kaj alien. Komence kiam ni 
eniris la stepon, ni aŭdis nenian voĉon kaj 
vidis nenion, krom birdoj jen leviĝantaj jen 
malleviĝantaj. Post longa veturado vidiĝis 
malproksime kurba rubando klara kiel glaco. 


Rivero! Bovoj kaj ŝafoj plimultiĝis, vidiĝis 


gregoj da ĉevaloj, aŭdiĝis malklaraj vipofrapoj. 


Baldaŭ, ni baldaŭ atingis la cellokon. Subite 


aperis, kvazaŭ alportita de vento, sur 
malproksima monteto grego da ĉevaloj, sur 
kiuj la rajdantoj, viraj aŭ virinaj, junaj kaj 
maljunaj, estis vestitaj kolorriĉe. Algalopis 
ĉevaloj kun svingantaj baskoj de vestoj kaj 
jupoj de la rajdantoj, kvazaŭ alflugus al ni 
ĉielarko. Jen ili estis gastigantoj venantaj fore 
de kelkdek lioj por bonvenigi la gastojn el 
malproksimeco. Kiam ili nin vidis, ili, turninte 
la kapon de ĉevaloj, galopis kun huraado, ĉe 
ambaŭ flankoj aŭ en la fronto de nia aŭto por 
gvidi al ni la vojon. La kvieta stepo tuj bolis 
tute de huraado, aŭta muĝado kaj sonoj de 
ĉevalhufoj. Sekvante la ĉevalojn, la aŭto flugis 
trans la monteton kaj kelkaj jurtoj falis en 
niajn okulojn. 


Ekster la jurtoj troviĝis multaj ĉevaloj kaj 

aŭtoj. Multiĝis homoj, kiuj de malproksime 
kelkdek liojn alvenis per ĉevalo aŭ aŭto vidi 
nin. La gastigantoj deĉevaliĝis kaj ni elaŭtiĝis. 
Ni varme premis la manojn sendistinge, ne 
volante deŝiri unu de la alia. Kvankam ni 
parolis malsamajn lingvojn, ni tamen havis la 
saman koron. Manpremo post manpremo, 
ridado post ridado. Diversaj eldiroj ĉiel 
signifis unuiĝon kaj kunhelpon de la naciecoj. 

Ni ne sciis, kiel ni eniris jurton. Alportiĝis 
laktoteo kaj lakta toŭfuo. Gastigantoj kaj 
gastoj ĉiuj sidiĝis sur la krucitajn krurojn 
antaŭ si, tre ĝentilaj, intimaj kaj senceremoniaj. 
Post nelonge la gastama gastiganto enportis 
grandan pladon da ŝafaĵo permane disŝirebla 
Kadroj kaj 


proponis toston al ni kaj ni reciprokis toston. 


dum manĝado. sepdekjarulo 
La gastiganto levis pokalon kaj ni reciprokis 
toston. Post tio junulinoj el Owenk-nacieco, 
kun pinta ĉapo sur la kapo, senĝenaj sed 10m 
hontemaj, alvenis kanti popolkantojn por 
gastoj. Kaj la kantistoj el ni ankaŭ tuj 
respondis per kantado. Ŝajne la kantvoĉo estis 
pli sonora kaj kortuŝa ol ajna lingvo. Kion ajn 
ii kantis, la aŭskultantoj montris komprenan 
rideton. 

Post manĝado junuloj prezentis lazadon de 
ĉevaloj kaj luktadon, kaj junulinoj naciecajn 
dancojn. Ankaŭ kelkaj gastoj dancis kaj kelkaj 
kantis. Kaj ili volis prove rajdi mongolan 
ĉevalon. La suno jam kliniĝis okcidenten, sed 
neniu volis disiĝi. Jes! Kun profunda sento 
mongolanoj kaj han-anoj ne volis disiĝi unu 
de la alia eĉ ĉe sunsubiro sur la stepo! 

“Flago estas administra distrikto sub la Aŭtonoma 
Regiono de la Interna Mongolio, proksimume egala al 
gubernio. 
elĉinigis Vejdo (Ĉinujo) 

